L'Ajuntament ha format a cent cinquanta-dos persones amb el programa T’Acompanyem
21 de desembre 2018

Ahir va tindre lloc l'acte de clausura del programa ‘T’Acompanyem. Itineraris Integrats d'Inserció Sociolaboral’, un programa formatiu organitzat per la delegació de Promoció Econòmica en col·laboració amb el personal del departament de Servicis Socials, finançat pel Fons Social Europeu amb el programa operatiu 2014-2020 i gestionat per la vicepresidència i Conselleria d'Igualtat i Polítiques Inclusives de la Generalitat Valenciana. Van assistir a l'acte l'alcalde, Quico Fernández; el regidor de Promoció Econòmica, Miguel Chover i la regidora de Servicis Socials, Mónica Caparrós.

  

“**Ahir vam entregar els diplomes de formació del programa T’Acomanyem a les més de cent cinquanta persones que han participat. Persones que estan en situació de desocupació des de fa molt temps i que necessiten tindre a l'hora de trobar treball una mínima formació en diferents àmbits per a acreditar-lo**”, ha declarat l’alcalde. Han participat en total cent cinquanta-dos persones, seixanta-dos homes i noranta dones amb una perspectiva de cobertura del 60% de dones. El regidor de Promoció Econòmica ha expressat que “**el que pretenem és acompanyar-les, ajudar-les perquè ocupació els siga una miqueta més senzill. Lògicament les persones sense esta capacitat formativa tenen moltes dificultats en un món tan competitiu com el nostre. Per tant, el que fem és donar suport, ajudar i acompanyar en la búsqueda d'ocupació als més desfavorits**”. Els alumnes del programa d'orientació laboral disposaven d'itineraris personalitzats amb un orientador. D'altra banda, han col·laborat diverses empreses locals oferint pràctiques no laborables. 

  

Han sigut organitzats diferents cursos des que va començar el curs a l'agost. Cursos de competència, tallers d'entrevista, tallers de dinàmica de grup, creació de currículum, tutories d'alfabetització digital. També cursos de servici d'ajuda a domicili, de neteja urbana i edificis públics, carnet de plaguicides d'ús fitosanitari, manteniment de jardins, carnet de maneig de carretó elevador i carnet de manipulació d'aliments. Amb estes activitats es pretén dotar els participants de les ferramentes necessàries per a la millora de la seua ocupabilitat

  

L'alcalde ha afirmat que s'ha reduït la situació de desocupació fins a situar-se en un nivell equiparable a l'any 2008 estant per davall dels cinc mil aturats. Explica que la xifra continua sent important perquè darrere de cada persona que no té treball i, sobretot, les persones que no tenen treball des de fa molt temps, hi ha situacions dramàtiques. “**Nosaltres, d'una banda, intentem amb els plans d'ocupació donar directament treball a la gent, però no arribem a tota la gent que ho necessita. D'altra banda, estem fent una labor molt intensa que està donant resultats en la creació d'ocupació per part de les empreses, tant a nivell industrial, com a logístic, com a comercial. Però és molt important que totes les persones que tenen esta situació vagen formant-se i nosaltres, com altres administracions, el que fem és donar estos cursos de manera gratuït****a**”, ha declarat l'alcalde.

![](/media/4myj5tmu/28_c_foto-1.jpg)  
![](/media/eqmouoy5/28_c_foto-2.jpg)  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-ha-format-a-cent-cinquanta-dos-persones-amb-el-programa-t-acompanyem/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-ha-format-a-cent-cinquanta-dos-persones-amb-el-programa-t-acompanyem/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-ha-format-a-cent-cinquanta-dos-persones-amb-el-programa-t-acompanyem/ "Linked In")
*   [](mailto:?body=https://aytosagunto.es/va/actualitat/l-ajuntament-ha-format-a-cent-cinquanta-dos-persones-amb-el-programa-t-acompanyem/)